**Ministru kabineta noteikumu projekta "Grozījumi Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir grozīt Noziedzības novēršanas padomes (turpmāk – padome) sastāvu un atrunāt kārtību, kādā padomes locekļi ir tiesīgi deleģēt pārstāvjus dalībai padomes sēdē.Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums"" (turpmāk – Noteikumu projekts) izstrādāts atbilstoši padomes 2018. gada 26. oktobra sēdes protokola Nr. 6, 1. §, 5. punktā uzdotajam – Tieslietu ministrijai izstrādāt grozījumus Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums" (turpmāk – Noteikumi), grozot padomes sastāvu un atrunājot kārtību, kādā padomes locekļi ir tiesīgi deleģēt pārstāvjus dalībai padomes sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Noteikumu 1. punktu padome ir koleģiāla institūcija, kuras darbības mērķis ir koordinēt un pilnveidot valsts institūciju darbību noziedzības (tai skaitā korupcijas un organizētās noziedzības) novēršanā un apkarošanā.Ievērojot to, ka Latvijas Bankas pamatfunkcijās neietilpst noziedzības novēršana un apkarošana, Noteikumu projekts paredz no Notiekumu 5. punkta izslēgt Latvijas Bankas prezidentu.Lai gan arī Labklājības ministrijas un Izglītības un zinātnes ministrijas pamatfunkcijās neietilpst noziedzības novēršana un apkarošana, attiecībā uz minētajām ministrijām padomes sēdēs tiek izlemts jautājums par Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" līdzekļu sadali saskaņā ar Noteikumu 2.7. apakšpunktu un Ministru kabineta 2017. gada 19. decembra noteikumiem Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"". Ievērojot minēto, padomes sastāvā ir saglabājams labklājības ministrs un izglītības un zinātnes ministrs.Vienlaikus Noteikumu projekts paredz Noteikumu 6. punktā noteikt, ka pēc padomes priekšsēdētāja uzaicinājuma padomes sēdēs var piedalīties arī citu valsts institūciju amatpersonas un darbinieki. Tādējādi tiks nodrošināts, ka nepieciešamības gadījumā uz padomes sēdi varēs tikt uzaicināti pārstāvji no Latvijas Bankas un citām valsts institūcijām.Saskaņā ar Noziedzīgi iegūtu līdzekļu legalizācijas un terorisma finansēšanas novēršanas likuma 50. pantu Noziedzīgi iegūtu līdzekļu legalizācijas novēršanas dienests (turpmāk – Kontroles dienests) ir speciāli izveidota valsts institūcija, kas saskaņā ar šo likumu veic neparastu un aizdomīgu darījumu kontroli un iegūst, saņem, reģistrē, apstrādā, apkopo, uzglabā, analizē un sniedz pirmstiesas izmeklēšanas iestādēm, prokuratūrai un tiesai informāciju, kuru var izmantot noziedzīgi iegūtu līdzekļu legalizācijas, terorisma finansēšanas vai šo darbību mēģinājuma, vai cita ar to saistīta noziedzīga nodarījuma novēršanai, atklāšanai, pirmstiesas kriminālprocesam vai iztiesāšanai. Ievērojot minēto, Noteikumu projekts paredz padomes sastāvā iekļaut Kontroles dienesta priekšnieku.Saskaņā ar Korupcijas novēršanas un apkarošanas biroja likuma 8. panta pirmās daļas 2. punktu Korupcijas novēršanas un apkarošanas birojs korupcijas apkarošanā veic izmeklēšanu un operatīvo darbību, lai atklātu Krimināllikumā paredzētos noziedzīgos nodarījumus valsts institūciju dienestā, ja tie ir saistīti ar korupciju. Ievērojot minēto, Noteikumu projekts paredz padomes sastāvā iekļaut arī Korupcijas novēršanas un apkarošanas biroja priekšnieku.Noteikumu projekts paredz papildināt Noteikumus ar 5.1 punktu, kas nosaka, ja padomes loceklis nevar piedalīties sēdē, viņam ir tiesības pirms padomes sēdes iesniegt Tieslietu ministrijā rakstveida pilnvaru citai personai aizvietot viņu padomes sēdē. Tādējādi padomes locekļa prombūtnes laikā tiks nodrošināts padomes kvorums saskaņā ar Noteikumu 7. punktu. Rakstveida pilnvara iesniedzama Tieslietu ministrijai, jo saskaņā ar Noteikumu 13. punktu Tieslietu ministrija materiāltehniski nodrošina padomes pastāvīgo funkciju izpildi.Vēršam uzmanību uz to, ka pilnvaru iesniedz papīra formā vai elektroniska dokumenta formā atbilstoši normatīvajiem aktiem par elektronisko dokumentu noformēšanu, lai veicinātu sabiedrības informētību un izpratni par iespēju izmantot elektroniskās saziņas veidu. Saskaņā ar Elektronisko dokumentu likuma 3. pantu prasība pēc dokumenta rakstveida formas attiecībā uz elektronisko dokumentu ir izpildīta, ja elektroniskajam dokumentam ir elektroniskais paraksts un elektroniskais dokuments atbilst citām normatīvajos aktos noteiktajām prasībām.Vienlaikus Noteikumu projekts paredz papildināt arī Noteikumu 7. punktu, nosakot, ka padome ir lemttiesīga, ja tās sēdē piedalās vairāk nekā puse no padomes locekļiem, vai pilnvarotajām personām, kas viņus aizvieto.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attieksies uz padomi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību. Padome būs lemttiesīga arī padomes locekļa prombūtnes gadījumos. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |
| --- |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek grozīts padomes sastāvs. |
| 3. | Cita informācija | Nav. |

Iesniedzējs:

tieslietu ministrs Jānis Bordāns

Zemzars 67036943

Uldis.Zemzars@tm.gov.lv